CELEX: 62012CN0483
Language: sk
Date: 2012-10-29 00:00:00
Title: Vec C-483/12: Návrh na začatie prejudiciálneho konania, ktorý podal Grondwettelijk Hof (Belgicko) 29. októbra 2012 — Pelckmans Turnhout NV/Walter Van Gastel Balen NV a i.

26.1.2013   
            
            
               SK
            
            
               Úradný vestník Európskej únie
            
            
               C 26/22
            
         Návrh na začatie prejudiciálneho konania, ktorý podal Grondwettelijk Hof (Belgicko) 29. októbra 2012 — Pelckmans Turnhout NV/Walter Van Gastel Balen NV a i.
   (Vec C-483/12)
   2013/C 26/42
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Grondwettelijk Hof
   
      Účastníci konania pred vnútroštátnym súdom
   
   
      Žalobkyňa: Pelckmans Turnhout NV
   
      Žalované: Walter Van Gastel Balen NV, Walter Van Gastel NV, Walter Van Gastel Lifestyle NV, Walter Van Gastel Schoten NV
   
      Prejudiciálna otázka
   
   Má sa zásada rovnosti zakotvená v článku 6 ods. 3 Zmluvy o Európskej únii a v článkoch 20 a 21 Charty základných práv Európskej únie v spojení s článkami 15 a 16 Charty a článkami 34 až 36, 56 a 57 Zmluvy o fungovaní Európskej únie vykladať v tom zmysle, že bráni právnej úprave, aká je stanovená v článkoch 8, 9, 16 a 17 zákona z 10. novembra 2006 o otváracích hodinách v obchodoch, remeselných prevádzkach a sektore služieb, pretože povinnosť dodržiavať jeden deň voľna v týždni, ktorú tento zákon obsahuje:
   
               i)
            
            
               sa neuplatní na obchodníkov na železničných staniciach alebo v prevádzkových jednotkách verejných prepravných spoločností ani na predaj na letiskách a v prístavoch, ktoré slúžia medzinárodnému cestovnému ruchu, a neuplatní sa ani na predaj na čerpacích staniciach alebo v prevádzkových jednotkách v oblasti diaľnic, ale uplatní sa na obchodníkov, ktorí sú usadení na iných miestach;
            
         
               ii)
            
            
               sa neuplatní na obchodníkov, ktorí predávajú výrobky ako noviny, časopisy, tabakové výrobky a potreby pre fajčiarov, telefónne karty a produkty Štátnej lotérie, nosiče audiovizuálnych diel a videohier, ako aj zmrzlinu, ale uplatní sa na obchodníkov, ktorí ponúkajú iné výrobky;
            
         
               iii)
            
            
               sa uplatní len na maloobchod, teda v prípade podnikov, ktoré sa zaoberajú predajom spotrebiteľovi, ale neuplatní sa na iných obchodníkov;
            
         
               iv)
            
            
               znamená prinajmenšom pre obchodníkov, ktorí svoju činnosť vykonávajú prostredníctvom fyzickej predajne s priamym kontaktom so spotrebiteľom, podstatne väčšie obmedzenie než pre obchodníkov, ktorí svoju činnosť vykonávajú prostredníctvom obchodovania cez internet alebo prípadných iných foriem zásielkového predaja?